6. Forslag til lokalplan nr. 425 Boligområde syd for Haldumvej i Hinnerup og tillæg nr. 23 
til Kommuneplan 2021-32 (Åben)
Tidl. politisk behandling PL-U, 16.01.23, pkt. 3
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 425 Boligområde syd 
for Haldumvej i Hinnerup” og ”Forslag til tillæg nr. 23 til Kommuneplan 2021-32” med 
henblik på, at de to planforslag efterfølgende fremlægges i offentlig høring.
Hinnerup er et eftertragtet bosætningsområde. Lokalplanen er udarbejdet for at muliggøre udstykning af 
parceller og opførelse af boliger, der kan imødekomme en stigende efterspørgsel efter tæt-lave og åben-
lave boliger med kort afstand til skole, idrætsanlæg og butikker i Hinnerup midtby. 
Lokalplanen er udarbejdet på initiativ af en privat bygherre, som ønsker at imødekomme efterspørgslen på 
byggegrunde og forskellige boligtyper i Hinnerup.
Formålet med lokalplanen er at sikre, at der kan udstykkes maksimalt 21 grunde til åben-lav boliger med 
grundstørrelser på mellem ca. 800 og 1.170 m² og maksimalt 49 grunde til tæt-lave boliger med 
grundstørrelser på minimum 200 m². 
Formålet er tillige at sikre, at der etableres lokal regnvandshåndtering på terræn, og at der anlægges 
stiforbindelser, friarealer og fælles opholdsarealer, som skal tilføre området nye rekreative værdier.
Lokalplanområdet, der har et samlet areal på ca. 8,1 ha. disponeres med vejadgang fra [adresse] og 
indrettes med et område til åben-lav boliger i den nordlige del af området, mens den sydlige del af området 
disponeres med tre klynger med tæt-lav boliger samt plads til et fælleshus og en legeplads.
Der udlægges større sammenhængende friarealer i lokalplanområdets nordlige og østlige del. Friarealerne 
fungerer som grønne landskabsrum mellem boligområdet og henholdsvis Christian Danielsen og skovområdet, og 
skal anlægges som grønne arealer med lavt plejeniveau i eksempelvis enggræsser og vilde blomster. 
Derudover må friarealerne kun anvendes til anlæg til vandhåndtering samt stiforbindelser, og der må 
opstilles bænke. Der kan anlægges en støjvold i friarealet langs [adresse].
Der skal anlægges en skolesti centralt i området. Stien skal tilbyde en sikker skolerute i form af en 
stiforbindelse med sammenhæng til det eksisterende stisystem i Hinnerup.
En del af skolestien udgøres af en eksisterende sti, der ligger i et fredskovsbelagt areal. 
Miljøstyrelsen har 3. oktober 2024 meddelt dispensation efter skovloven til opgradering af den eksisterende 
sti med belysningspullerter på matr.nr. 10fo Hår By, [adresse]. Pullerterne fordeles over en strækning på 150 
meter langs den eksisterende sti gennem et fredskovspligtigt areal. 
[adresse]: EMN-2023-01192
Dok-ID: 3828359
Sagsbehandler: gsmi
Byråd
25. februar 2025  19:00
Miljøstyrelsen har i samme afgørelse meddelt afslag på dispensation efter skovloven til at opgradere stien 
med fast belægning. Denne del af skolestien skal derfor anlægges med fx stenmel eller grus. 
VURDERING
Lokalplanen er ikke i overensstemmelse med Kommuneplan 2021-32. ”Forslag til lokalplan nr. 425” følges 
derfor af ”Forslag til Tillæg nr. 23 til Kommuneplan 2021-32”. 
Lokalplanområdets afgrænsning er ikke i overensstemmelse med afgrænsningen af den eksisterende 
boligramme 2.BO.17. 
Med ”Forslag til Tillæg nr. 23 til Kommuneplan 2021-32” ændres afgrænsning af rammeområde 2.BO.17 
og der udlægges en ny rekreativ ramme 2.RE.14 i den nordlige og østlige del af lokalplanområdet. Den nye 
rekreative ramme følger lokalplanens delområde IV, der udlægger området til friareal. 
Rammeområde 2.RE.14 udlægges til rekreativt område til regnvandsbassin og andre anlæg til håndtering 
af regnvand, fritidsformål, grønt område, legeplads, bufferzone og lignende. 
Afgrænsningen af rammeområde 2.BO.17 tilpasses, så den følger lokalplanens delområde I og II A, II B og 
II C. Boligrammens indhold ændres ikke.
Lokalplanforslaget udlægger området til boligbebyggelse til både åben-lav og tæt-lave boliger. Dette 
vurderes at være i tråd med kommuneplanens intentioner om et varieret boligudbud. 
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det indgår som en rekreativ 
kvalitet for området. 
Vandhåndteringen vurderes at være i overensstemmelse med retningslinjerne i Kommuneplan 2021-32 
vedrørende bæredygtig vandhåndtering herunder indarbejdelse af LAR-løsninger i byudviklingen. 
Forslaget indarbejder biodiversitet i området på en måde, hvor det skaber merværdi for området. Dette 
vurderes at være i overensstemmelse med Favrskov Kommunes biodiversitetsplan ”Vild med Favrskov”.
ØKONOMI
Planforslagene medfører isoleret set ikke direkte afledte udgifter for Favrskov Kommune. Lokalplanområdet 
ligger i landzone og vil blive overført til byzone ved endelig vedtagelse af lokalplanen. 
Lokalplanen omfatter alene private arealer, hvorfor udgifter til byggemodning, herunder udgifter forbundet 
med vejtilslutning til Haldumvej samt opgradering af stien gennem det fredskovbelagte areal vil påhvile den 
private bygherre. 
Lodsejer har tiltrådt en erklæring om fraskrivelse af den kommunale overtagelsespligt ved ændring af 
zonestatus fra landzone til byzone samt tiltrådt en aftale om forbud mod brug af sprøjtemidler.
INDDRAGELSE
Borgerinddragelse og kommunikation om lokalplanforslaget og kommuneplantillægget skal ske efter 
reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Lokalplanforslaget og kommuneplantillægget skal efter godkendelse offentliggøres ved annoncering på 
kommunens hjemmeside med en indsigelsesfrist, som Teknik og Miljø anbefaler fastlagt til otte uger. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 425 Boligområde syd for Haldumvej i Hinnerup” godkendes og 
fremlægges i offentlig høring i otte uger.
2.
At ”Forslag til tillæg nr. 23 til Kommuneplan 2021-32” godkendes og fremlægges i offentlig høring i 
otte uger.
BESLUTNING
Plan- og Landdistriktsudvalget, 6. februar 2025:
Fraværende: Ingen
Indstilles godkendt med mindre redaktionelle ændringer og med de tilføjelser, at grunde til tæt-lav 
bebyggelse skal være minimum 200 m², samt at der i fælleshuset skal etableres to gæsteværelser.
Thake Victor Holst kan ikke tiltræde indstillingen, idet Enhedslisten ikke kan støtte en lokalplan for 
opførelse af konventionelle, ikke-bæredygtige og ensartede boliger, da den ikke lever op til Enhedslistens 
skærpede bæredygtighedskrav og visioner for arkitektonisk mangfoldighed.
Økonomiudvalget, 18. februar 2025:
Fraværende: Ingen
Indstillingen fra Plan- og Landdistriktsudvalget indstilles godkendt.
Byrådet, 25. februar 2025:
Fraværende: Birthe Thomsen
For Økonomiudvalgets indstilling stemte 23 for, mens en stemte imod. Ingen undlod at stemme. 
Økonomiudvalgets indstilling er dermed godkendt. 
For stemte Ib Lind, Sten Jeppesen, Margrethe Mathiesen, Klaus Hermansen, Jenny Johansen 
Sille Kristoffersen, Mathias Jensen, Stefan Carlsen, Esben Andresen, 
Jarl Nissen, Andrea Thygesen, Ane Andresen, Liva Svendsen, Bent Olesen, Asger Christensen, Gunnar Andresen 
Bitten Mogensen, Timmy Lind, Carl Bertelsen, Kirstin Dam, Naja Jørgensen, Connie Jepsen, Gunnar Andresen 
Anna Bach og Kim Svendsen. 
Imod stemte Thake Victor Holst.
Bilag

Forslag til lokalplan nr. 425 Boligområde syd for Haldumvej i Hinnerup (3843019)

Forslag til tillæg nr. 23 til Kommuneplan 2021-332 - Syd for Haldumvej (3844190)
